b"\n_START_ARTICLE_\nBiblioteca Comarcal de T\xc3\xa0rrega\n_START_SECTION_\nHist\xc3\xb2ria\n_START_PARAGRAPH_\nLa Biblioteca \xc3\xa9s hereva de dos biblioteques: la Biblioteca de la Caixa de Pensions (oberta el 1934) i la Biblioteca de la Caixa de Catalunya, que van cedir el seu fons i van aportar capital per crear aquesta nova biblioteca._NEWLINE_El 26 de novembre de 1994, el conseller de Cultura Joan Guitart va inaugurar el nou equipament cultural, amb la presencia de l'alcalde, Frederic Gen\xc3\xa9, i el president del Consell Comarcal de l'Urgell, Jaume Aligu\xc3\xa9._NEWLINE_L'adequaci\xc3\xb3 de la biblioteca va tenir un cost de 190 milions de pessetes, repartits en 12 anys, i va iniciar l'activitat amb un fons de 12.000 documents.\n_START_SECTION_\nEdifici\n_START_PARAGRAPH_\nL\xe2\x80\x99equipament disposa de 1.200 m2 per a consulta i lectura de documents. La planta baixa \xc3\xa9s destinada a recepci\xc3\xb3, servei de pr\xc3\xa9stec, lectura infantil i sala d\xe2\x80\x99actes. A la primera planta l\xe2\x80\x99usuari disposa de la sala principal de consulta. Els documents audiovisuals, premsa, novel\xc2\xb7les (per a adults i joves) i c\xc3\xb2mics es concentren a la segona planta, usada tamb\xc3\xa9 per exposicions."